**Mobilpolitik, Princip og retningslinje**

Generelt henstiller vi til, at forældrene er opmærksomme på børnenes forbrug af telefoner, og

hvad de anvendes til. Kontakt mellem forældre og elever, i løbet af skoledagen, skal foregå gennem en lærer eller skolens kontor.

Vi vil på Ansager Skole gerne understøtte en positiv digital dannelse af elever. Vi tror på at klare og tydelige retningslinjer omkring anvendelsen af digitale teknologier i skoletiden giver vores elever mulighed for at fordybe sig og være til stede i undervisningen.

*For alle elever gælder det, at mobiltelefoner, smartwatch og andre devises, afleveres i mobilhotellet ved skoledagens start i slukket eller lydløs tilstand. Personalet sikrer og låser elevernes devises inde.*

*Eleverne vil ved skoledagens afslutning, få udleveret deres opbevarede genstande igen.*

*Hvis mobiltelefonen indgår i undervisningen, er det underviseren, der fastsætter reglerne herfor. Det er underviseren, der henter mobilhotellet og sørger for at indsamle telefonerne efter endt brug.*

*Elevernes computere og trådløse høretelefoner skal være i tasken medmindre de indgår i undervisningen. Det er de voksne der vurderer om computeren skal op af tasken.*

*SFO:*

*For børn i SFO’en gælder de samme regler. Telefonen bliver i mobilhotellet indtil barnet sendes hjem eller hentes. Computeren må benyttes når der gives tilladelse fra en voksen.*

*Juniorklub:*

*Børnene må bruge telefon og computer til diverse spil. Telefonen må anvendes til kontakt mellem børn og forældre.*

Det er på eget ansvar at medbringe mobiltelefon. Skolen er ikke erstatningspligtig, hvis en elevs mobiltelefon bliver skadet eller går i stykker i skoletiden.

Med dette princip ønsker skolebestyrelsen at signalere, at mobiltelefoner ikke skal være et forstyrrende element i løbet af skoledagen, men de kan være et nyttigt arbejdsredskab i undervisningen.

Ved overtrædelse af retningslinjerne, mobiltelefoner/digitale gadgets inddrages og kan afhentes af forældre på kontoret ved skoledagens afslutning.

**Implementering af princippet:**

1. Skolelederen drøfter princippet løbende med medarbejdere og bestyrelse
2. Skolelederen formidler princippet til forældre, elever og medarbejdere.
3. Skolelederen implementerer princippet.
4. Skolebestyrelsen fører tilsyn med, hvordan skolen efterlever princippet.

**Princippet er godkendt på skolebestyrelsesmøde 27. september 2023**